V skladu z določili Zakona o gospodarskih družbah, na podlagi Pravil Ljubljanske borze d.d., Ljubljana, na podlagi 36. in 37. člena Statuta Nama d.d. Ljubljana ter skladno z izvedenim umikom 4. točke dnevnega reda družba NAMA d.d. Ljubljana objavlja naslednji

**ČISTOPIS DNEVNEGA REDA 33. REDNE SKUPŠČINE DELNIČARJEV DELNIŠKE DRUŽBE**

**NAMA D.D. LJUBLJANA S PREDLOGI SKLEPOV**

## Otvoritev skupščine, ugotovitev sklepčnosti in izvolitev delovnih teles skupščine.

**Predlog sklepa št. 1:**

Izvolijo se delovna telesa skupščine.

Seji bo prisostvoval vabljeni notar.

## Predstavitev letnih poročil Skupine Nama in družbe Nama d.d. za leto 2022 s poročilom revizorja in seznanitev s Poročilom nadzornega sveta o preveritvi Letnega poročila družbe za leto 2022 ter seznanitev s Poročilom o prejemkih za leto 2022 s posvetovalnim glasovanjem.

**Predlog sklepa št. 2.:**

»Skupščina odobri Poročilo o prejemkih organov vodenja in nadzora družbe Nama d.d. Ljubljana za leto 2022.«

## Uporaba bilančnega dobička in podelitev razrešnice članom uprave in nadzornega sveta za leto 2022.

**Predlog sklepa št. 3.1.:**

»Bilančni dobiček, ki na dan 31.12.2022 znaša 485.795,46 EUR, se uporabi na naslednji način:

* del bilančnega dobička v višini 162.133,59 EUR se uporabi za izplačilo dividend, pri čemer dividenda znaša 0,17 EUR bruto na delnico in se izplača delničarjem, ki bodo vpisani v delniško knjigo na dan 5.7.2023, sredstva za izplačilo pa bodo KDD – Klirinško depotni družbi zagotovljena z dnem 6.7.2023
* preostali del bilančnega dobička v višini 323.661,87 EUR ostane nerazporejen.«

**Predlog sklepa št. 3.2.:**

Skupščina delničarjev podeljuje upravi družbe Nama d.d. Ljubljana razrešnico za poslovno leto 2022.

**Predlog sklepa št. 3.3.:**

»Skupščina delničarjev podeljuje nadzornemu svetu družbe Nama d.d. Ljubljana razrešnico za poslovno leto 2022.«

V Ljubljani, 19.6.2023

Uprava družbe